Dosa Seorang Suami

Dosa Seorang Suami ialah sebuah siri drama televisyen Malaysia 2014 arahan Khairul Amri "Keoi" Khalid dibintangi oleh Rusdi Ramli dan Amyza Adnan. Siri ini memulakan tayangan perdana di Slot Azalea TV3 dari 21 Julai 2014 hingga 8 September 2014 menggantikan Menantu Sepuluh Ribu.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan Rafiq seorang usahawan yang berjaya telah ditakdirkan lumpuh sebelah badan akibat penyakit strok. Segala kekayaan dan kejayaan yang dikecapinya musnah. Rafiq hidup bertemankan kerusi roda. Setelah disahkan menghidap penyakit strok, Rafiq sering dijauhi oleh ahli keluarganya termasuk anak-anak dan isterinya. Anak-anak Rafiq antaranya Arisa (Keena), Arisz (Dazrin Kamarudin) dan Ramli (Afzan) juga tidak mempedulikannya. Malah mereka sering mencipta alasan untuk tidak berada di sisi ayahnya. 

Mujur ada pembantu selaku pekerja Rafiq iaitu Khamis (Cat Farish). Khamis sentiasa mengambil berat akan perihal tuannya. Khamis membantu Rafiq membersihkan diri, memandikannya, menukar pakaian, menghidang makanan minuman. Sesekala Khamis memberi sedikit tazkirah pada Rafiq dengan harapan agar tuannya terbuka hati untuk berubah. Rafiq orangnya keras hati, mudah marah. Sesekala ajakan baik oleh Khamis sering disalah tafsir oleh dirinya. Namun, Khamis cekal untuk membantu tuannya.

Rafiq sering terimbau kenangan silam. Kenangan ketika dia pernah mengecap kejayaan. Memiliki keluarga yang bahagia. Dek kesilapannya dalam mendidik anak dan isteri, akhirnya perbuatannya memakan dirinya. Isterinya tidak menghormatinya. Anak-anaknya menjauhkan diri. Segalanya bermula selepas dia jatuh sakit. Adakah akan terbuka hati Rafiq untuk berubah? Bagaimana hubungan Rafiq dengan anak-anak dan isterinya nanti? Adakah mereka akan bersatu semula? Apa hubungan Maya (Watie Sadali) dengan rumah agam yang tersergam indah itu? Adakah Maya juga mengenali Rafiq?

Pelakon
Pelakon utama
 Rusdi Ramli sebagai Rafiq
 Amyza Adnan sebagai Alya
Pelakon pembantu
 Leez Rosli sebagai Shila
 Keena Mentor sebagai Arisa
 Dazrin Kamarudin sebagai Arisz
 Afzan A. Rahman sebagai Ramli
 Annie Arifin sebagai Suzanna
 Watie Sadali sebagai Maya
 Lan Siro sebagai Rashid
 Beego sebagai Ustaz Amin
 Qistina sebagai Zulaikha
 Farwina sebagai Baby
 Cat Farish sebagai Khamis
 Noni sebagai Lisa

Runut bunyi
 "Pendam" - Shahir
 "Muah" - Suzanne 
 "Aku Ditipu Lagi" - Data
 "Bertakhta di Hati" - Farahdhiya
 "Kau Telah Pergi" - Farahdhiya
 "Seperti Yang Lain" - Min Yasmin
 "Hilangkanlah" - Min Yasmin
 "Cinta Sesungguhnya" - Sabhi Saddi
 "Bukan Membencimu" - Farahdhiya

Rujukan

Kategori:Siri drama televisyen Malaysia 2014
Kategori:Rancangan TV3